
ALDEZ AURREKO KONTSULTA. GAIA: 2027RAKO ZERGA NEURRIEN FORU ARAUAREN AURREPROIEKTUA.

Bat etorriz xedapen orokorrak egiteko prozedura onesten duen otsailaren 28ko 6/2023 Foru Dekretuaren 9. artikuluan xedatutakoarekin, eta xedapen arauemaileak prestatzeko prozeduran herritarren parte hartzea hobetu nahian, goiburuan aipatutako aurreproiektua prestatu aurretik kontsulta publikoa egin behar da; kontsulta horretan, iritzia azaltzeko eskatuko zaie etorkizuneko arauaren eragina jaso lezaketen herritarrei eta ordezkagarritasun handieneko erakundeei, honako gai hauen gainean:

a) ekimenaren bidez konpondu nahi diren arazoak,
b) onesteko beharra eta egokitasuna,
c) xedapenaren helburuak,
d) egon daitezkeen bestelako aukerak (arautzaileak eta arautzaileak ez direnak)
e) xedapenak nori eragingo dion

Aurrekoa betez, kontsulta hau egiten da, etorkizuneko xedapenak eraginpean har litzakeen herritarren eta haien ordezkaritza erakundeen iritzia jasotzeko. Izan ere, xedapen horren bidez arau esparru bat ezarri nahi da, errealitate ekonomiko eta sozialaren bilakaerara egokitua, Arabako Lurralde Historikoko zerga sistema eguneratzen eta hobetzen lagunduko duena, jarduera ekonomikoa, lehiakortasuna eta segurtasun juridikoa sustatuz.

Herritarrek, erakundeek eta elkarteek, egoki baderitzote, galdera sorta honetan planteatutako alderdiei buruz duten iritzia adierazi ahal izango dute urriaren 8ra arte, “aurrezkontsultak@araba.eus” helbide elektronikoko postontziaren bidez.

	AURREKARIAK
	Errealitate ekonomiko eta sozialaren bilakaerak, jarduera ekonomikoak eta profesionalak antolatzeko eta garatzeko moduek izandako aldaketek, bai eta Arabako Lurralde Historikoko zerga sistema aplikatzean metatutako esperientziak ere, komenigarri egiten dute zerga araudia aldian-aldian berrikustea.
Testuinguru honetan, egokitzat jotzen da Arabako Lurralde Historikoko zerga araudian zenbait aldaketa txertatzeko aukera aztertzea, araudia errealitate ekonomiko eta sozialaren bilakaerara egokitu ahal izateko, haren funtzionamendua hobetzeko eta zerga politikaren helburuak lortzeko bidean aurrera egiteko.

	KONPONDU NAHI DIREN ARAZOAK



	Errealitate ekonomiko eta sozialaren bilakaerak eta zerga sistema aplikatzean metatutako esperientziak beharrezko egiten dute Arabako Lurralde Historikoko zerga araudiaren zenbait alderdi berrikusi eta eguneratzea.
Era berean, sinplifikazioaren, segurtasun juridikoaren eta arauen koordinazioaren arloan antzemandako premiei erantzutea da helburua, baita zerga sistema erronka ekonomiko berrietara egokitzea ere, jarduera ekonomikoa, inbertsioa, enplegua, berrikuntza, ekintzailetza eta talentua erakartzea eta atxikitzea sustatuz.


	ONETSI NAHI DEN ARAUAREN BEHARRA ETA EGOKITASUNA
	Ekimen honen bidez, Arabako Lurralde Historikoko zerga sistema eguneratuta mantendu nahi da, eta haren tresna desberdinak dauden inguruabar ekonomiko eta sozialetara egokitzen diren aldian-aldian baloratu.
Era berean, jarduera ekonomikoa, lehiakortasuna, inbertsioa, ekintzailetza, berrikuntza eta enpleguaren sorrera eta mantentzea sustatzen lagun dezaketen jarduketak aztertzea egokitzat jotzen da, bai eta jarduera ekonomikoa eta talentua erakartzea eta atxikitzea bultzatzea ere.


	HELBURUAK



	Zerga araudia errealitate ekonomiko eta sozialaren bilakaerara egokitzea.
Jarduera ekonomikoa, inbertsioa eta enplegua garatzeko egokia den zerga ingurunea sustatzea.
Lehiakortasuna, ekintzailetza, berrikuntza eta ekonomiaren eta enpresa sarearen hazkundea sustatzea.


	EGON DAITEZKEEN BESTELAKO AUKERAK (ARAUTZAILEAK ETA ARAUTZAILEAK EZ DIRENAK)
	Lehenengo aukera gisa, gaur egun indarrean dagoen araudiari eustea planteatzen da, aldaketarik sartu gabe. Hala ere, aukera horrek eragotzi egin lezake zerga sistema aplikatzean identifikatutako egokitzapen, eguneratze edo hobekuntza premia jakin batzuei erantzutea.
Bigarren aukera litzateke eragindako zerga arau bakoitzean banakako aldaketak sartzea.
Horren aurrean, egokitzat jotzen da Zerga Neurriei buruzko Foru Arau bat egitea aztertzea, zerga figura desberdinetan beharrezkoak diren aldaketak batera eta modu koordinatuan lantzea ahalbidetuko duena.


	XEDAPENAK NORI ERAGINGO DION



	Ekimenak Arabako Lurralde Historikoko zerga sistema osatzen duten zerga figura desberdinei eragin ahal izango die, bai eta zergak aplikatzeko arau orokorrei ere.
Aurreikus daitezkeen aldaketek, besteak beste, pertsona fisikoen eta juridikoen tributazioari, jarduera ekonomikoen garapenari, enpresen inbertsioari eta finantzaketari, ekintzailetzari, berrikuntzari, enpleguari, talentua eta jarduera ekonomikoa erakartzeari eta atxikitzeari, bai eta zerga betebeharren kudeaketarekin, aplikazioarekin eta betetzearekin lotutako gaiei ere eragin ahal izango diete.
Aldatu nahi diren zergak, manuak eta gaiak zehazki zein izango diren dagokion arau proiektuaren ondorengo idazketa prozesuan zehaztuko dira.

